CELEX: 62015TN0100
Language: lt
Date: 2015-02-27 00:00:00
Title: Byla T-100/15: 2015 m. vasario 27 d. pareikštas ieškinys byloje Dextro Energy/Komisija

11.5.2015   
            
            
               LT
            
            
               Europos Sąjungos oficialusis leidinys
            
            
               C 155/31
            
         2015 m. vasario 27 d. pareikštas ieškinys byloje Dextro Energy/Komisija
   
   (Byla T-100/15)
   (2015/C 155/37)
   Proceso kalba: vokiečių
   
      Šalys
   
   
      Ieškovė: Dextro Energy GmbH & Co. KG (Krefeldas, Vokietija), atstovaujama advokatų M. Hagenmeyer ir T. Teufer
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. sausio 6 d. Komisijos reglamentą (ES) 2015/8, kuriuo atsisakoma leisti vartoti tam tikrus maisto produktų sveikumo teiginius, nesusijusius su susirgimo rizikos mažinimu ir su vaikų vystymusi ir sveikata (OL L 3, 2015 1 7, p. 6),
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   Pirmasis ieškinio pagrindas: Reglamento Nr. 1924/2006 (1) 18 straipsnio 4 dalies pažeidimas
   Ieškovė teigia, kad nėra priežasčių, kuriomis būtų galima pagrįsti penkių teiginių neleistinumą nepaisant to, kad Europos maisto saugos tarnyba tuo klausimu pateikė penkis teigiamus mokslinius įvertinimus. Penki teiginiai nepažeidžia visuotinai pripažįstamų maistingumo ir sveikatingumo principų, jie neklaidina vartotojų ir jiems neatrodo prieštaringi, taip pat nėra dviprasmiški ar klaidinantys.
   Antrasis ieškinio pagrindas: proporcingumo nebuvimas
   Ieškovė teigia, kad paraiškų atmetimu pasireiškiantis absoliutus reklamos draudimas yra neproporcingas, atsižvelgiant į Europos maisto saugos tarnybos teigiamą nuomonę apie penkis ieškovės nurodytus teiginius apie sveikatingumą.
   Trečiasis ieškinio pagrindas: lygybės principo pažeidimas
   Ieškovė teigia, kad atsakovė neleido vartoti moksliškai neginčijamų teiginių apie sveikatingumą, nors anksčiau leido vartoti panašius teiginius.
   Ketvirtasis ieškinio pagrindas: nepakankamas motyvavimas
   Galiausiai ieškovė teigia, kad ginčijamas reglamentas yra nepakankamai motyvuotas; nematyti, kad atsakovė būtų atsižvelgusi į ieškovės ir visuomenės argumentus ar būtų šiuos argumentus pati patikrinusi.
   
      (1)  2006 m. gruodžio 20 d. Europos Parlamento ir Tarybos reglamentas (EB) Nr. 1924/2006 dėl teiginių apie maisto produktų maistingumą ir sveikatingumą (OL L 404, 2006 12 30, p. 9).